ועדת הכנסת, כנסת 19, פרוטוקול מספר 43, 2013-10-14 11:00

צחי הנגבי: אנחנו מברכים את כל חברי הכנסת, את כל עוזרי הח"כים, את כל נציגי הסיעות ואת כל האורחים של הוועדה בברכת חורף טוב, פורה, מרענן וסוער, שלא יהיה לנו משעמם.

צחי הנגבי: יש לנו פריימריס במפלגת העבודה, אנחנו מאחלים לבוז'י הרצוג קרב מהנה.

רוברט אילטוב: בשורות טובות.

צחי הנגבי: לא נקבע עמדה לעניין התוצאות.

יצחק הרצוג: למרות שאתם מחבקים אותי, אתם גורמים לי נזק.

צחי הנגבי: עד סדר-היום כמה וכמה נושאים, לא דרמטיים.

צחי הנגבי: הראשון בהם הוא נושא קביעת מסגרת הדיון להצעות האי-אמון.

צחי הנגבי: מזכירת הכנסת הביאה בפנינו את הצעתה.

צחי הנגבי: היא תסביר אותה.

צחי הנגבי: היא לא חורגת ממה שהיה בעבר.

צחי הנגבי: בבקשה.

<ירדנה מלר-הורביץ: לפי הוראות התקנון, כשיש בפתיחת המושב הודעת ראש הממשלה ולאחר מכן הצעות אי-אמון, יתקיים דיון משולב, דיון סיעתי.

<ירדנה מלר-הורביץ: ועדת הכנסת מתבקשת לקבוע את מסגרת הדיון.

<ירדנה מלר-הורביץ: אני רוצה לדווח שסיעת קדימה משכה את הצעת האי-אמון, אז נותרו רק שבע הצעות.

<ירדנה מלר-הורביץ: ההצעה היא שלכל מנמק יהיו 10 דקות.

דוד רותם: מי מייצג את קדימה?

דוד רותם: למה הם משכו את הצעת האי-אמון שלהם?

<ירדנה מלר-הורביץ: אני מניחה שזה עניין של מכסות.

<ירדנה מלר-הורביץ: ההצעה היא כפי שהיה בעבר, 10 דקות למנמק אי-אמון, ובדיון המשולב ארבע דקות לכל נואם.

<ירדנה מלר-הורביץ: זה להחלטתכם.

<ירדנה מלר-הורביץ: מה שתחליטו אנחנו נקבל.

יצחק הרצוג: אני חושבת שמסגרת הזמנים די דומה לאי-אמון.

<ירדנה מלר-הורביץ: זה דיון משולב בהודעת ראש הממשלה והצעות אי-אמון.

יצחק הרצוג: ארבע דקות זה בסדר.

<ירדנה מלר-הורביץ: אם כך, 10 דקות למציע וארבע דקות לכל נואם בסיעה.

יצחק הרצוג: מתי זה יסתיים?

<ירדנה מלר-הורביץ: הדיון יתחיל היום בכך שיושב-ראש הכנסת יישא דברים.

<ירדנה מלר-הורביץ: לאחריו נשיא המדינה, שישב לצדו.

<ירדנה מלר-הורביץ: ראש הממשלה ימסור את הודעתו, ולאחר מכן ראש האופוזיציה זכאית לדבר, והיא אכן תמלא את זכותה.

<ירדנה מלר-הורביץ: תהיה הפסקה ליציאת הנשיא, ולאחר מכן נחדש את הדיון עם הצעות האי-אמון.

<ירדנה מלר-הורביץ: אתם תנמקו את הצעות האי-אמון, ואז יתחיל הדיון המשולב.

<ירדנה מלר-הורביץ: אני מניחה שמדובר בערך בשעתיים ורבע לדיון המשולב.

צחי הנגבי: מי בעד ההצעה, כפי שהוצגה?

צחי הנגבי: תודה.

צחי הנגבי: מי נגד?

צחי הנגבי: בעד – רוב

צחי הנגבי: נמנעים – אין ההצעה התקבלה פה אחד.

צחי הנגבי: תודה.

צחי הנגבי: יש לפנינו הצעת חוק מוכרת לכם, הצעת חוק הכנסת (מספר הסגנים ליושב-ראש הכנסת).

צחי הנגבי: היא עברה כבר בקריאה הראשונה, והיא מובאת חזרה לקריאה שנייה ושלישית.

צחי הנגבי: אקרא את הנוסח: על אף הוראות סעיף 10 לחוק הכנסת התשנ"ד-1994, בתקופת כהונתה של הכנסת ה-19 מספר הסגנים ליושב-ראש הכנסת לא יעלה על עשרה.

צחי הנגבי: בבקשה, ארבל.

<ארבל אסטרחן: אסביר בקצרה.

<ארבל אסטרחן: הנוסח שמונח בפניכם – הוצע להכין את אותו נוסח לקריאה שנייה ושלישית כמו הנוסח שאושר לקריאה ראשונה.

<ארבל אסטרחן: מדובר על מספר הסגנים ליו"ר הכנסת.

<ארבל אסטרחן: היום לפי חוק הכנסת יהיו ליו"ר הכנסת לא יותר משבעה סגנים, ובהתאם לתיקון שנעשה בכנסת הקודמת, ועדת הכנסת ברוב של שלושה רבעים מחבריה יכולה לקבוע שמספר הסגנים לא יעלה על תשעה.

<ארבל אסטרחן: זה תיקון שנעשה אחרי שבכנסות הקודמות חשבו ששבעה זה לא מספיק ועשו הוראת שעה גם בכנסת הקודמת, גם בזו שלפניה, להגדיל את המספר.

<ארבל אסטרחן: ואז אמרו שיאפשרו לוועדת הכנסת ברוב מיוחד להגדיל.

<ארבל אסטרחן: אכן כך נעשה בכנסת הנוכחית, וועדת הכנסת החליטה להגדיל את מספר הסגנים לתשעה.

<ארבל אסטרחן: לפי הצעת החוק שהגישו חברי כנסת מסיעות רבות מתברר שהמספר הזה אינו מספיק, רוצים להגדיל.

<ארבל אסטרחן: שוב מוצע לעשות את זה כהוראת שעה לכנסת הנוכחית בלבד, לקבוע שמספר הסגנים לא יעלה על עשרה, ולא על תשעה כפי שכתוב היום.

<ארבל אסטרחן: אני חוזרת על מה שאמרתי גם בישיבה הקודמת, שאם הכנסת סבורה שהמספר של שבעה או תשעה, כפי שקבוע בחוק, לא מספיק, אפשר גם לעשות הוראת קבע.

<ארבל אסטרחן: יש הוראת שעה כל פעם, אבל הנוסח שעבר קריאה ראשונה ומה שמוצע כעת, לפי הבנתי, זה שוב לעשות הוראת שעה לכנסת הנוכחית בלבד, שתאפשר הוספת סגן אחד נוסף.

יצחק הרצוג: צריך לומר שזה נובע מריבוי סיעות בכנסת.

יצחק הרצוג: זה היה תהליך ארוך מאוד, שגיבש אותו גם יו"ר הכנסת מטעם הסיעות.

יצחק הרצוג: זה העלה בעיות קשות מאוד שהתעוררו בגלל מבנה הכנסת.

יפעת קריב: אולי נעלה את אחוז החסימה.

יצחק הרצוג: יש בכנסת הזאת קבוצת מפלגות עם שישה או שבעה מנדטים.

דוד רותם: לכן אנחנו נעלה את אחוז החסימה ולא יהיו יותר סיעות כאלה.

יצחק הרצוג: זה לא יפתור את הבעיה בכלל.

צחי הנגבי: אפשר להעלות את אחוז החסימה באופן רטרואקטיבי?

צחי הנגבי: מי בעד הצעת החוק?

צחי הנגבי: תודה.

צחי הנגבי: מי נגד?

צחי הנגבי: בעד – רוב

צחי הנגבי: נמנעים – אין תודה.

צחי הנגבי: אושר פה אחד.

צחי הנגבי: הנושא האחרון על סדר-היום הוא בקשת הממשלה שאנחנו נחליט על הקדמת הדיון בהצעת חוק הליכי תכנון ובנייה להאצת הבנייה למגורים (הוראת שעה).

צחי הנגבי: נבקש מנציגת הלשכה המשפטית של משרד הפנים להסביר את הבקשה, בבקשה.

<אפרת ברנד: חוק הליכי תכנון ובנייה להאצת הבנייה למגורים אושר באוגוסט 2011 כהוראת שעה למשך 18 חודשים, ותפקידו היה לקבוע ועדות ייעודיות לצורך אישור תוכניות למגורים ולקצר את הליכי התכנון לצורך אישור תוכניות כאמור.

<אפרת ברנד: בפברואר 2013, אם תום 18 החודשים, האריכו שר הפנים וראש הממשלה את תוקפו של החוק בשמונה חודשים נוספים.

<אפרת ברנד: התקופה הזאת הסתיימה ב-11 באוקטובר 2013, ולכן למעשה נכון להיום לא ניתן עוד להחליט על הפקדתן של תוכניות חדשות מכוח החוק.

<אפרת ברנד: החוק הזה הוא כלי עזר מאוד משמעותי, וכך גם מורים הנתונים, אם תרצו אני מוכנה להציג לכם, לאישור תוכניות למגורים.

<אפרת ברנד: לכן אנחנו מבקשים להביא אותו לקריאה ראשונה כבר היום.

<אפרת ברנד: אנחנו מבקשים לקצר את תקופת ההנחה.

<אפרת ברנד: החוק הובא אתמול בפני הממשלה, היא הסמיכה את ועדת השרים לאשר על דעת הממשלה את הנוסח הסופי של החוק, והיא גם ביקשה מוועדת הכנסת לקצר את תקופת ההנחה.

<אפרת ברנד: לשם כך אנחנו כאן.

אברהם מיכאלי: במה הנוסח הזה שונה מהנוסח הקודם, של הקדנציה הקודמת?

<אפרת ברנד: החוק הזה עושה כמה דברים.

<אפרת ברנד: ראשית, הוא מאריך את הוראת השעה ל-48 חודשים מיום תחילתו.

<אפרת ברנד: כלומר, הוא עודכן בראשית ל-18 חודשים, וכרגע הוא רק ל-48, שזה בערך עוד שנתיים מהיום, עד אוגוסט 2015.

<אפרת ברנד: בנוסף הוא מגדיל את תחולתו גם לגבי ייצוג התוכניות שיוכלו להתעשר מכוחו.

<אפרת ברנד: אם בעבר יכלו להתעשר רק תוכניות שעיקרן מקרקעי ישראל, זאת אומרת תוכניות שהן 80% מקרקעי ישראל ולמעלה מכך, היום יוכלו להתעשר במסגרת החוק גם תוכניות ש-40% בלבד הם מקרקעי ישראל.

<אפרת ברנד: שוני נוסף מהותי בחוק הוא שבעבר תוכנית וד"לית יכלה להיות מוגשת רק על-ידי גופים ציבוריים, והתיקון המוצע מבקש לאפשר גם לבעלי קרקע פרטיים להגיש את התוכנית, בהתקיים כל מיני תנאים, ש-80% מבעלי הקרקע הפרטית נתנו את הסכמתם ושמנהל מקרקעי ישראל נתנה את הסכמתה.

<אפרת ברנד: בנוסף יש כל מיני תיקונים טכניים שהם לקחים מיישום החוק, הארכת תקופת המועדים.

<אפרת ברנד: אלה שינויים שהם טכניים בעיקרם, הם יותר לקחים.

<אפרת ברנד: אבל אלה למעשה שני השינויים המהותיים.

צחי הנגבי: תודה.

צחי הנגבי: האם מישהו רוצה להתנגד או לנמק התנגדות?

יצחק הרצוג: אני אצביע נגד, כי אני נגד העובדה שהממשלה מביאה את הכול מהר וחפוז בלי שיקול דעת.

יצחק הרצוג: אבל החוק עצמו ראוי לדיון.

צחי הנגבי: אז אתה יכול להימנע.

צחי הנגבי: הערתך היא כלפיי, היא לא כלפי הממשלה.

צחי הנגבי: אני אשתדל בעתיד לאפשר את הזמן לחברים להתבלט.

צחי הנגבי: מי בעד?

צחי הנגבי: מי נגד?

צחי הנגבי: בעד – רוב

צחי הנגבי: נמנעים – אין תודה.

צחי הנגבי: ההצעה אושרה.

צחי הנגבי: סיימנו להיום.

צחי הנגבי: ניפגש מחר.

צחי הנגבי: תודה לכם.